
SCRISOAREA 
PĂRINTELUI PAISIE (AGHIORITUL) 

referitor la SEMNELE VREMURILOR 

"După furtuna diavolească, va veni însorirea dumnezeiască." 

în spatele duhului lumesc al "libertăţii" de astăzi, al lipsei de respect în Biserica 
lui Hristos faţă de cei mai mari, părinţi şi dascăli, care au frică de Dumnezeu, 
se ascunde sclavia duhovnicească, stresul şi anarhia, care conduce lumea la 
impas, la catastrofă sufletească şi trupească. 

Iar în spatele sistemului perfect de asigurare computerizată, ce se face prin 
"cartela" electronică, se ascunde dictatura mondială, sclavia lui antihrist. "... 
ca să-şi pună semn pe mâna lor cea dreaptă sau pe frunte, încât nimeni să nu 
poată cumpăra sau vinde, decât numai cel ce are semnul, adică numele fiarei, 
sau numărul numelui fiarei. Aici este înţelepciunea. Cine are pricepere, să 
socotească numele fiarei, căci este număr de om. Şi numărul lui este şase sute 
şaizeci şi şase" (Apocalipsa 15, 16-18). 

Sfântul Andrei al Cezareii scrie următoarele: 

"Despre numele cel murdar al lui antihrist şi despre tâlcuirea numărului precum 
şi despre altele ce s-au scris despre acela, vremea le va descoperi şi experienţa 
celor înţelepţi..., dar nu a binevoit harul dumnezeiesc să se scrie în dumnezeiasca 
carte numele lui cel pierzător. însă cercetând cu raţiunea, cu adevărat multe 
(nume) se pot afla...". (Sfântul Andrei al Gezareii, Tâlcuire la Apocalipsa, cap. 58, 
pp. 541-342, ediţie greacă) 

Dar lucru ciudat este că mulţi oameni duhovniceşti, pe lângă faptul că fac tâlcuirile 
lor proprii, se mai şi tem cu o frică lumească de "punerea la dosar", în timp ce ar 
fi trebuit să se neliniştească duhovniceşte, să-i ajute pe creştini cu neliniştea cea 
bună şi să le întărească credinţa, şi astfel să simtă mângâierea dumnezeiască. 



Mă mir cum toate aceste evenimente nu le creează probleme de conştiinţă! De ce 
nu-şi pun măcar un semn de întrebare la tâlcuirile minţii lor? Şi, dacă îl ajută pe 
antihrist la pecetluirea lor, de ce mai trag şi alte suflete la pierzare? Căci la aceasta 
se referă: "...ca să înşele, dacă este cu putinţă, şi pe cei aleşi" (Mc. 13, 22). 
Se vor înşela cei care le vor tâlcui pe acestea cu mintea lor, în timp ce semnele 
sunt foarte clare. "Fiara" de la Bruxelles a sorbit în computer cu 666 aproape 
toate statele. Cartela, buletinul electronic, "înainte mergătoare ale pecetluirii", 
ce arată? Din păcate, la radio ascultăm numai timpul probabil. 
Ce ne va spune Hristos? "Făţarnicilor, faţa cerului ştiţi s-o judecaţi, dar semnele 
vremurilor nu puteţi" (Mt. 16, 3). 

Aşadar, după cartelă şi după buletinul electronic, adică "îndosarierea" 
persoanelor, ce se face pentru a înainta cu viclenie la pecetluire, vor spune 
mereu la televizor că oarecare a furat cartela cutăruia şi i-a luat banii din bancă. 
Pe de altă parte, vor face reclamă "sistemului perfect", adică pecetluirii pe 
mână sau pe frunte cu raze laser, a numărului 666, numele antihristului, care 
nu se va distinge cu ochiul liber. 

Din păcate, iarăşi "anumiţi cunoscători" îi vor "înfăşa" pe fii lor duhovniceşti 
ca pe nişte prunci, chipurile ca să nu-i mâhnească. "Aceasta nu are importanţă". 
"Nu-i nimic, este destul să credeţi lăuntric". Şi, deşi vedem că Apostolul Petru, 
care s-a lepădat numai la exterior de Hristos, i s-a socotit aceasta cu adevărat 
lepădare, aceştia se leapădă de Sfânta pecete a lui Hristos, ce le-a fost dată la 
Sfântul Botez, care este "Pecetea darului Sfântului Duh", prin primirea peceţii 
lui antihrist şi mai spun apoi că îl au pe Hristos înlăuntrul lor. 
Din păcate, o astfel de logică aveau şi unii "gnostici" pe vremea sfinţilor 
mucenici, care încercau să întoarcă pe mucenici de la mărturisirea lor, aşa cum 
spune Sfântul Vasile cel Mare în "Cuvântul" său la mucenicul Gordie: 
"...mulţi încercau să-1 convingă pe mucenic să se lepede numai cu gura şi să-şi 
păstreze credinţa în suflet prin aceeaşi dispoziţie lăuntrică, pentru că Dumnezeu 
nu caută la cele pe care le rosteşte limba, ci la intenţia omului. Insă mucenicul 
Gordie a rămas neînduplecat si a răspuns: "Nu suferă limba cea zidită de 
Hristos să rostească ceva împotriva Ziditorului... Nu vă înşelaţi, Dumnezeu 
nu se lasă batjocorit căci, din cele ce ies din gura sa, fiecare va fi judecat; din 
cuvintele tale te va îndreptăţi şi din cuvintele tale te va osândi". 
De asemenea, sub stăpânirea lui Deciu, s-a poruncit creştinilor să mărturisească 
religia închinătorilor la idoli, şi creştinii care au mărturisit şi au jertfit idolilor 
au primit un certificat, scăpând astfel de mucenicie. Dar nu numai aceştia s-au 
lepădat de Hristos, ci şi cei care au dat bani închinătorilor la idoli şi au luat 



certificatul fără să se lepede de Hristos, aşa numiţii "libellus". Dar şi pe aceştia 
Biserica noastră i-a considerat lepădaţi, căzuţi. Să ne amintim şi de minunea 
săvârşită de Sfântul Teodor, care se prăznuieşte în fiecare an în sâmbăta din 
prima săptămână a Postului Mare: "Iulian Paravatul, ştiind că poporul lui 
Hristos, mai cu seamă în săptămâna întâi a Postului Mare, caută să se curăţească 
şi să se apropie mai mult de Dumnezeu, a voit să-i spurce. De aceea a poruncit 
să pună în piaţă în acele zile mâncăruri spurcate cu sângele jertfelor idoleşti. 
Dar Sfântul mucenic Teodor s-a arătat în vis lui Evdoxie, arhiepiscopul de 
atunci al Constantinopolului, şi, descoperindu-i fapta împăratului, i-a poruncit 
să-i adune pe credincioşi dis-de-dimineaţă ca să-i împiedice să folosească 
acele mâncăruri spurcate. Iar lipsa hranei necesare să o înlocuiască vremelnic 
prin colivă... In felul acesta, scopul Paravatului a fost zădărnicit şi poporul cel 
credincios a fost păzit nespurcat...". 

Depărtarea de cele jertfite idolilor a fost rânduită printr-un canon al Sfinţilor 
Apostoli: "Şi apostolii si preoţii s-au adunat... (şi au hotărât) să se ferească de 
cele jertfite idolilor şi de desfrâu şi de (animale) sugrumate şi de sânge" (Fp. 
Apostolilor 15, 6, 20). 

Dar cu toate cele pe care le-am arătat, auzim, din păcate, o grămadă de neghiobii 
ale minţii unor "gnostici" de astăzi. Unul spune: "Eu voi primi buletinul cu 666 
şi voi pune şi o cruce alături". Altul spune: "Eu voi primi pecetea cu 666 pe 
frunte şi voi face şi o cruce pe cap...". Iar alţii spun o grămadă de alte neghiobii, 
crezând că se vor sfinţi în felul acesta. Dar toate acestea sunt înşelări. 
Numai cele care primesc sfinţire, numai acelea se sfinţesc. De pildă, apa primeşte 
sfinţire şi se face agheasmă. Insă urina nu primeşte sfinţire. Piatra se poate face 
pâine prin minune, dar necurăţia nu primeşte sfinţire. 

Prin urmare, diavolul, antihristul, atunci când este pe buletin, pe mână sau pe 

fruntea noastră prin simbolul lui, nu se sfinţeşte chiar şi o cruce de ai face. 

Avem puterea Cinstitei Cruci, a simbolului sfânt, şi harul dumnezeiesc al lui 

Hristos numai atunci când ne îndestulăm cu Sfânta pecetluire a Botezului, 

prin care ne lepădăm de satana, ne unim cu Hristos şi primim sfânta 

pecetluire: "Pecetea darului Duhului Sfânt". 

Hristos să ne lumineze pe toţi. Amin. 

Sfântul Munte Athos 

Chilia Tanaguda - Mănăstirea Cutlumus 

Sâmbăta din prima săptămână a Postului Mare 1987 

Cu multă durere şi dragoste în Hristos 
Monahul Paisie 




SFANŢUL SINOD AL BISERICII DIN CRETA 

Heracleea, 22 martie 1993 

Către Guvernul Greciei, 
Domnule Preşedinte, 

Sinodul eparhial al Bisericii din Creta, a ţinut o şedinţă în Heracleea astăzi 
22.03.1993. între temele acesteia a făcut parte şi o menţiune specială consacrată 
noilor buletine. 

Atragem iarăşi atenţia guvernului pentru problema maximă, care ia poziţie faţă 
de disensiunile naţionale şi deranjează credinţa poporului Domnului, care după 
cuviinţa aşteaptă poziţia guvernului în problema care vizează cele sfinte şi ne 
pronunţăm în cele de mai jos: 

1. Acceptarea facultativă a înscrierii credinţei în buletine pune problema 
constituţionalităţii acestei decizii. 

2. Numărul lui Antihrist, precum este codul de pe buletinele cu banda magnetică 
sânt considerate cu desăvârşire inadmisibile. 

3. Pelicula magnetică albă din partea de jos a buletinului, având posibilitatea de 
a memora peste 200.000 de date, cuvinte sau diagrame, care pot fi recunoscute 
de centrele Comunităţii Europene, formează noul gen de dosar, care iese peste 
graniţă neverificat de ţările membre. 

4. Prin acceptarea noilor buletine, conştiinţa naţională este respinsă şi exclusă, 
pentru că naţionalul nu este numai ceea ce se vede în afară, ci şi ceea ce se crede, 
iar credinţa este cea creştină ortodoxă. Şi, dacă aşa stau lucrurile, atunci se 
impune a cunoaşte că celelalte credinţe cărora se supun cetăţenii, adică diversele 
erezii se vor impune precum voinţele minorităţilor asupra ortodocşilor. într-o 
atare situaţie unde mai este democraţia? Regimul democratic este desfiinţat şi 
conştiinţa naţională este anulată. 




SFANŢUL SINOD AL BISERICII GRECIEI 
Atena, 1 Aprilie 1993 

Circulara 2548 
Către evlaviosul popor ortodox grec 

Iubiţii noştri fii, 

Biserica Greciei, ca Mamă şi Hrănitoare a neamului nostru, face cunoscută la 
timp primejdia pentru unitatea neamului nostru care provine din furia diferiţilor 
noştri duşmani din interior şi din exterior, care încearcă să ne prezinte că, în 
sfârşit, parcă am fi încetat de a mai crede nezdruncinat şi indisolubil în elenism 
şi ortodoxie. 

Această încercare şubredă a diferiţilor noştri duşmani se caută a se întări prin 
emiterea noilor buletine electronice. Aceste cercuri subversive, ale căror centre 
de decizie sunt descoperite în puternicile organizaţii străine şi eterodoxe din 
Europa şi America, urmăresc aceasta prin anularea înscrierii apartenenţei 
religioase pe noile buletine de identitate, apelând la reglementările legislative 
privind protecţia minorităţilor religioase, care se prezintă ca fiind în pericol 
prin înscrierea obligatorie a religiei în noile buletine. 

Biserica Greciei nu se subordonează identităţii ortodoxe a creştinului ortodox 
prin înscrierea religiei lui în buletinul personal. Dar ea este interesată, în primul 
rând, de păstrarea credinţei întreagă şi nevătămată, darul unităţii naţionale a 
elenismului şi ortodoxiei, care a constituit preţiosul sprijin al neamului. Biserica 
Greciei face apel la Guvern să nu se retragă sub presiunile acelor organizaţii şi 
să nu cedeze şantajului. 

Biserica noastră este datoare astăzi, mai mult ca oricând, chiar în spiritul 
recentului Tratat de la Maastricht, care cheamă statele membre ale Comunităţii 
Europene, să aducă în cadrul comunităţii ce au ele mai specific, lucru care, în 
mod special pentru Grecia, înseamnă Ortodoxia. 

Din păcate, remarcile acestea ale Bisericii noastre nu au reuşit să atragă atenţia 
Guvernului, care, cedând constrângerilor practicate de puternicile organizaţii 
europene, a ales înscrierea facultativă a religiei în noile buletine de identitate. 

Sfântul Sinod luptă împotriva tuturor greutăţilor ce vin asupra naţiei noastre, 
rezultate poate din indiferenţa deosebită a tinerilor la problema înscrierii 
religiei în noile buletine, trage alarma către întregul neam, stăruie şi strigă 
tuturor grecilor, tuturor fiilor ei curaţi, ca să dea o lecţie de patriotism grupărilor 



unităţii naţionale. îndepărtând astfel orice încercare a acelora care vor să 
prezinte Grecia ca un stat fără religie şi, în acelaşi timp, pe greci ca ucigaşi de 
tată şi de mamă, aşadar trădători ai tradiţiilor noastre străvechi, şi ca pe nişte 
vânători de mode şi modele străine, aşadar victime uşoare ale propagandei, 
chipurile "progresiste", care privesc cruciş către o Europă nivelatoare de tradiţii 
şi nu către o Europă care are nevoie de îndrumarea duhovnicească a Bisericii 
Ortodoxe pentru maturizarea ei. 

încă de pe acum, duşmanii noştri ne pândesc şi trâmbiţează că grecii nu sunt 
un popor pur şi omogen din punct de vedere naţional şi religios, ci că Grecia 
este locuită de o populaţie formată din diferite minorităţi care urmează să-şi 
câştige autonomia, în acord cu cele stabilite în Tratatul de la Maastricht. 

Prin urmare, noi, care suntem un popor cu o religie omogenă majoritară, 
trebuie să arătăm acest lucru, zădărnicind planurile unor astfel de viziuni, care 
cu otrava urii lor de nestins, pentru fiecare grec ortodox, încearcă noi cuceriri 
în Grecia, acest loc paşnic fără vărsări de sânge şi lupte. 

Un cuvânt special Sfântul Sinod adresează tinerilor, nădejdea noastră de aur, 
totdeauna sensibili la problemele duhovniceşti şi naţionale, şi-i cheamă ca 
să-şi închidă urechile la strigătele diferitelor sirene străine şi să lupte pentru 
menţinerea moştenirii noastre religioase şi culturale. 

Biserica are încredere în tineretul nostru şi este încredinţată că şi spre problema 
aceasta îşi va arata puterea de mărturisire. 

Fără îndoială, Sfântul Sinod are înaintea ochilor ameninţarea de coşmar care se 
ascunde pe buletinele electronice, ameninţarea "dosarului electronic" pentru 
greci; posibilitatea ca buletinul să cuprindă pe banda magnetică diferite date 
neştiute de posesor, pe care numai un dispozitiv special electronic va putea să 
le "citească". 

Biserica a aşteptat o reacţie din partea partidelor democratice, dar cu tristeţe 
constată că nici o reacţie nu a fost înregistrată, şi deja poporul este dat spre "mila" 
celor ce conduc şi nimeni nu protestează împotriva nesocotirii drepturilor şi 
libertăţilor oamenilor. 

Iubiţii noştri fii, 

Ţara noastră traversează o mare criză. Patria noastră este în primejdie şi neamul 
nostru este dator să se opună din toate puterile sale duhovniceşti dacă vrem să 
nu plângem pe ruinele sale, fiindcă se loveşte în fiinţa naţională şi în ortodoxie 
prin neînscrierea religiei în noile buletine. 



Apoi, Biserica ar avea dificultăţi în stabilirea cu precizie a identităţii ortodoxe 
a celor care caută serviciul politicii Greciei. Pentru aceasta, Biserica cere de 
la toţi fiii săi să se unească într-un cuget spre a anula cu putere intervenţia 
făcută pentru înscrierea facultativă a religiei în buletine. Insistă şi cere să nu fiţi 
indiferenţi, ci, dimpotrivă, să stăruiţi cu tărie pentru înscrierea ei, nesocotind 
orice piedică. 

Lucrarea aceasta se va face spre slava patriei şi integritatea neamului şi va face 
cunoscută voinţa de nestrămutat a celei mai mari părţi a poporului grec, ca să 
rămână în Comunitatea Europeană ca un popor energic, autonom şi demn de 
bogăţia tradiţiilor sale. 

Binecuvântarea şi harul 
Domnului nostru Iisus Hristos să fie cu voi cu toţi. 




CIRCULARA SFANŢULUI SINOD 
AL BISERICII ORTODOXE A GRECIEI 

Nr. 2626 / 7 Aprilie 1997 

Către cinstitul popor grec, 

privind Acordul Schengen şi Legea pentru 

Protejarea individului la prelucrarea datelor cu caracter personal 

Iubiţii noştri fii întru Domnul, har vouă de la 
Domnul Dumnezeu Atotţiitorul! 



Sfântul Sinod al Bisericii Greciei, motivat de cele câte s-au scris, s-au auzit şi 
s-au petrecut de curând din pricina îngrijorării cauzate de Acordul Schengen şi 
de votarea legii pentru Protejarea individului la prelucrarea datelor cu caracter 
personal, studiind tema şi având în vedere cuvintele Domnului şi Mântuitorului 
nostru Iisus Hristos: „Daţi Cezarului cele ce sunt ale Cezarului şi lui Dumnezeu 
cele ce sunt ale lui Dumnezeu" (Matei 22, 21), adresându-se credincioşilor săi 
fii, remarcă următoarele: 

„Dând Cezarului cele ale Cezarului", Sfântul Sinod şi împreună cu dânsul 
orice creştin conştient recunoaşte că temele politicii externe şi ale protecţiei 
interne de care depind bunăstarea poporului nostru în viaţa lui pământească 
sunt reglementate de către conducerea politică a Statului, care dă socoteală în 
faţa poporului şi are obligaţia de a se lupta pentru libertăţile acestuia, pentru 
drepturile şi progresul său. 

în paralel însă, Sfântul Sinod, dar împreună cu dânsul orice cetăţean elen, are, 
potrivit Constituţiei, dreptul de a se interesa de exactitatea respectării drepturilor 
private şi a celor obşteşti garantate constituţional. Astfel, Sfântul Sinod, cu con- 
vingerea că orice formulări oficiale pe o temă necunoscută până acum (precum 
este şi aşa-numita „îndosariere electronică"), nu sunt cu putinţă a acoperi toate 
datele necunoscute ale chestiunii, face apel către guvern şi, în general, către 
conducerea politică a ţării noastre, de a lua în vedere în cadrul competenţei şi 
a responsabilităţii sale orice explicaţii legate de această temă. Iar în continuare 
să se îngrijească de o cât mai bună cu putinţă protecţie a persoanei faţă de 
prelucrarea datelor cu caracter personal, prin proceduri legislative constituţi- 
onale şi să aducă îmbunătăţirile cerute la recent votata lege. 



Pe tema lui Antihrist şi a pecetluirii 

Sfântul Sinod doreşte a remarca însă că, o dată cu Acordul Schengen şi cu 
respectiva lege, a revenit în actualitate tema lui Antihrist şi a semnului său, 
despre care ne vorbeşte Sfânta Carte a Apocalipsei. 

Pe tema aceasta, deoarece are legătură directă cu credinţa creştină şi cu 
mântuirea omului, Sfântul Sinod este îndreptăţit să declare către toate forurile 
punctele sale de vedere, „dând lui Dumnezeu cele ale lui Dumnezeu". 

Aşadar, cu tristeţe remarcăm că progresul civilizaţiei în domeniul aplicaţiilor 
electronice este legat, din păcate, de numărul 666, care este utilizat drept cod 
numeric principal în tehnologia respectivă. Acest număr este limpede menţionat 
în Sfânta Carte a Apocalipsei ca fiind numărul lui Antihrist. Despre însemnătatea 
acestui număr s-au scris şi s-au auzit multe opinii. 

Biserica noastră primeşte învăţătura cum că Pecetea lui Hristos nu este un 
oarecare simbol exterior care se poate impune oamenilor prin forţă şi prin tiranie, 
ci este harul Sfântului Duh, pogorât prin Sfintele Taine ale Botezului şi Mirungerii 
numite peceţi ale lui Hristos", „o pecete adevărată, luminată de Duhul", după 
cum spune Sfântul Simeon Noul Teolog. Şi pecetea lui Hristos o are şi o păstrează 
cel care mărturiseşte că Iisus Hristos este Fiul lui Dumnezeu, care a venit în lume 
în trup şi S-a făcut om pentru mântuirea noastră. Iar o pecete care se impune cu 
forţa şi în mod tiranic nu este în stare a face nelucrătoare puterea lui Hristos. 

în acelaşi fel, pecetea lui Antihrist, despre care vorbeşte Apocalipsa, nu este un 
simbol extern care se poate impune cu forţa, peste voia şi împotrivirea omului, ci 
este despărţirea voluntară de viaţa harului Sfântului Duh prin lepădarea nesilită 
a credinţei că Iisus este Fiul lui Dumnezeu şi Mântuitorul lumii. Pe această temă 
s-au scris însemnate studii de către sfinţi clerici şi înţelepţi dascăli de teologie. 

Numărul 666 

însă numărul 666, potrivit celor menţionate despre el în Apocalipsa este 
consfinţit ca număr al lui Antihrist şi, prin urmare, nu este cu putinţă ca un 
creştin să nu fie interesat de introducerea intenţionată şi sistematică a acestui 
număr în viaţa sa, şi îndeosebi în viaţa poporului elen care este aproape în 
totalitate creştin şi ortodox, indiferent cât de conştient îşi trăieşte fiecare om 
credinţa. 

Desigur, este posibil şi ca numărul 666 să fie un număr fără nici o importanţă 
spirituală, aşa cum este când apare în numerotarea filelor unei cărţi cu multe 



pagini, sau un număr dintr-un ordin de înmatriculare. însă ni se pare ciudat 
şi contradictoriu, pe de o parte, ca ţara noastră să aibă mândria Peceţii lui 
Hristos, a credinţei în Hristos şi în Sfânta Treime, în numele căreia s-a votat şi 
s-a consacrat Constituţia sa, şi a Sfintei Cruci care împodobeşte în mod concret 
drapelul nostru, iar pe de altă parte să acceptăm ca normă de stat o situaţie 
socială care permite să votăm legi (pe orice temă şi, mai mult, pe o temă care 
are legătură directă cu omul şi cu credinţa sa în Hristos, cu conştiinţa sa) în 
care să fie introduse subtil practici care presupun conformarea statului elen 
la sistemul electronic al cărui element de bază va fi codul numeric 666. Nu 
constituie acesta un dispreţ al cuvântului lui Dumnezeu? Nu este o provocare 
şi un scandal pentru poporul nostru creştin ortodox ? 

Prevedem că protestele pe această temă vor fi numeroase. Şi, din păcate, vor fi 
direcţionate de cercuri care nu este cu putinţă a fi supuse controlului Bisericii. 

Să nu fie acceptat 

Pentru aceasta, Sfântul Sinod se adresează Guvernului şi lumii politice a ţării 
noastre şi consideră potrivita. A nu fi acceptat drept cod numeric al sistemelor 
electronice de stat pentru protecţia persoanei numărul 666. A se face respectate şi 
a se aplica la acest punct repetatele asigurări oficiale ale factorilor de conducere 
din diferite perioade de guvernare. 

b. Să se facă o intervenţie la conducerea ţărilor membre ale Uniunii 
Europene în care, chiar dacă unele state s-au declarat „laice", există însă şi ţări 
creştine, cu politică creştină, şi să se ceară oficial înlocuirea numărului 666 în 
sistemul electronic central al Uniunii Europene cu oricare alt cod numeric. Cu 
un atât de mare progres al electronicii, oare nu e posibil să înlocuieşti un cod 
numeric ? 

c. Sub nici un motiv să nu se aplice drept cod numeric numărul 666 
în noul sistem de identitate al tării noastre, iar apartenenţa religioasă să fie 
specificată obligatoriu între elementele înscrise pe noul tip de buletin. 

Dacă se insistă în aplicarea legii, nu se va naşte oare opinia conform căreia 
folosirea acestui număr nu este întâmplătoare? Şi temerea că în spatele acestei 
utilizări se ascunde ceva suspect? 

Dăm slavă lui Dumnezeu pentru progresul civilizaţiei, pentru toate darurile lui 
Dumnezeu către poporul nostru ortodox. Dăm slavă lui Dumnezeu deoarece 
ţara noastră este guvernată democratic, iar libertăţile şi drepturile fiecărui 



individ sunt protejate de Constituţia ţării şi de acordurile internaţionale chiar 
până într-atât încât să fie respectate şi considerate inviolabile chiar şi drepturile 
individuale ale unei minorităţi „contrar conştiinţei", fie şi dacă acestea vin în 
vădită contradicţie cu interesele majorităţii. 

Exprimăm convingerea că poporul nostru va primi cu bunăvoinţă mesajul 
duhovnicesc şi că, în consecinţă, conducerea politică responsabilă va face tot ce 
este mai bine pentru a nu provoca unei părţi a poporului nostru ortodox, dacă 
nu chiar întregii naţiuni, probleme de conştiinţă. 

După toate cele spuse şi privind înainte către zilele Mântuitoarelor Patimi şi ale 
învierii din morţi a Mântuitorului Hristos, dorim întregului popor ortodox grec 
a ajunge cu înţelepciune Sfintele Paşti, dăruindu-i binecuvântarea părintească a 
Bisericii şi chemând asupra tuturor harul lui Dumnezeu şi nemărginita Sa milă. 

Semnează Preşedintele Sfântului Sinod, 

Arhiepiscopul Greciei, 

ÎPS SERAFIM 

Urmează semnăturile celorlalţi membri ai Sfântului Sinod 



Această circulară (2626/7 aprilie 1997) a fost citită în toate bisericile Greciei, în Duminica 
Ortodoxiei din anul 1997, iar mai apoi a fost publicată în oficiosul Sfântului Sinod, Pros ton lao 

(Către popor), nr. 21 din aprilie 1997. 




DECLARAŢIA SFINTEI CHINOTITE 
A SFÂNTULUI MUNTE ATHOS 

Karyes, 21 august/ 3 septembrie 1997 

Sfânta Chinotită (Comunitate) 

Sfântul Munte Athos 

Nr. Protoc. F2 / 32 /1412 



Comunicatul Sfintei Sinaxe Duble Extraordinare a Sfântului Munte 

Sfânta Sinaxă Dublă Extraordinară a Sfântului Munte Athos, cercetând iarăşi 

importanta chestiune a Acordului Schengen şi a buletinelor electronice de 

identitate, a socotit necesar ca în continuarea declaraţiilor sale anterioare să aducă 

la cunoştinţă cinstitul popor ortodox grec următoarele: 

1. împărtăşim neliniştea întregii Biserici, alăturându-ne spiritului recentelor 
comunicate ale Sfântului Sinod al Bisericii Greciei, Sfântului Sinod Eparhial al 
Bisericii Cretei şi ale multor altor sfinte mitropolii şi sfinte mănăstiri. 

2. Ca monahi ortodocşi, trăim permanent în duhul răstignirii şi al învierii, 
duh al plânsului de pocăinţă dătător de bucurie şi al aşteptării venirii Celui „care a 
pornit ca un biruitor să biruiască" (Apocalipsa 6, 2). Considerăm de aceea necesar să 
amintim fiecărui creştin ortodox că împlinirea datoriei fundamentale a mărturisirii 
credinţei noastre către Domnul nostru Iisus Hristos nu se poate împleti cu un 
duh de tulburare şi panică, duh care nu arată altceva decât lipsa de credinţă şi de 
trăinicie a Harului în inimă. Adâncirea studiului semnelor vremii şi constatarea 
cu certitudine a zilelor de pe urmă produc o bună nelinişte care are drept rezultat 
încercarea unei pocăinţe depline, a unei lupte hotărâte pentru biruirea patimilor 
noastre aducătoare de moarte şi a unei mai bune pregătiri pentru intrarea în 
împărăţia Mielului cel înjunghiat. „Fericiţi cei ce spală veşmintele lor ca să aibă 
stăpânire peste pomul vieţii şi prin porţi să intre în cetate !" (Apocalipsa 22, 14). 

3. Căderea din dreapta credinţă şi secularizarea, spiritul general de 
apostazie şi de înaintare în diverse rătăciri şi slujiri ale diavolului, saltul progresului 
tehnologic al sistemelor de înregistrare, arhivare şi supraveghere, universalizarea 
economiei şi constatarea încercării de pătrundere clandestină a simbolurilor 
anticreştine în domeniile vitale ale vieţii sociale - cum sunt produsele comerciale, 
tranzacţiile economice şi relaţiile stat-cetăţeni - fac cu adevărat mult prea palpabile 
şi apropiate cele pe care Sfântul Evanghelist Ioan le descrie în versetele 16-18, din 
capitolul 13 din de Dumnezeu insuflata Carte a Apocalipsei. îndreptăţită nelinişte 
şi protestele cinstitului popor nu au, desigur, scopul de a împiedica împlinirea 



desăvârşită a proorociilor la o vreme de care „nimeni nu ştie, nici îngerii din ceruri, 
nici Fiul, ci numai Tatăl" (Matei 24, 36). 

4. Suntem însă îngrijoraţi şi protestăm, deoarece răceala şi indiferenţa 
arătată faţă de credinţa şi tradiţia spirituală a unui popor creştin ortodox de către 
Guvernul său şi a reprezentanţilor săi aleşi poate pune Biserica, chiar şi Naţiunea, 
într-o încercare inoportună şi în confuzie. 

5. Declarăm încă o dată că datoria fundamentală a mărturisirii credinţei, dar 
şi încrederea în cele câte Mângâietorul le-a predat ca proorocii în Biserica creştină 
ne obligă să refuzăm a accepta orice fel de buletin electronic de identitate cu Cod 
Numeric Matricol Unic (C.N.M.U.), ca aducând prejudicii libertăţii persoanei şi 
conştiinţei noastre creştine. 

6. Chemăm Guvernul şi pe reprezentanţii aleşi ai poporului grec să anuleze 
aplicarea, dăunătoare Naţiunii, dar deja votată de Parlamentul ales, a Acordului 
Schengen, deoarece nu conţine o garantare deplină a respectării secretului parti- 
cular şi a prezumţiei de nevinovăţie a cetăţeanului şi contribuie în cel mai înalt 
grad la degradarea ortodoxiei neamului nostru, de vreme ce introduce discriminări 
inadmisibile pentru cetăţenii ţărilor terţe. 

7. Declarăm cinstitului popor grec că trăim „buna" nelinişte întru Dumnezeu 
pentru cele petrecute, în post şi rugăciune, stabilind în acest scop o priveghere de 
toată noaptea în Sfânta Biserică Protaton, duminică 8/21 septembrie 1997, de 
sărbătoarea Naşterii Maicii Domnului. 

8. Fie ca rugăciunile Preacuratei Născătoare de Dumnezeu, Mijlocitoarea 
tuturor şi Acoperitoarea Sfântului Munte şi a ortodocşilor de pretutindeni să-i 
întărească pe toţi credincioşii în lupta comună a pocăinţei, sfârşitului creştinesc 
şi a bunei mărturisiri şi să alunge de la naţiune orice nouă ispită şi evoluţie a 
evenimentelor care duc departe de izvoarele dătătoare de viaţă ale Tradiţiei noastre 
Creştine Ortodoxe. 



Semnează întâistătătorii şi reprezentanţii celor douăzeci de sfinte mănăstiri 
din Sfântul Munte Athos, prezenţi la Sfânta Sinaxă Dublă Extraordinară 




EPISTOLA CĂTRE AUTORITĂŢI A SFÂNTULUI SINOD AL BISERICII 
ORTODOXE A UCRAINEI (PATRIARHIA MOSCOVEI) 



Preşedinte al Consiliului Suprem şi al Guvernului Ucrainei, ierarhi, monahi şi 
toţi credincioşii Bisericii Ortodoxe a Ucrainei. 

Astăzi, poporul ortodox, ca adevărat păstrător al credinţei şi evlaviei, este deosebit 
de îngrijorat din pricina a ceea ce se întâmplă în viaţa religioasă, politică, economică, 
ştiinţifică şi culturală a ţării noastre şi a lumii întregi. Noi vedem în aceasta o manifestare 
îmbucurătoare de vigilenţă şi trezvie duhovnicească în mediile bisericeşti. Din 
partea noastră, cu deplină responsabilitate pastorală înaintea lui Dumnezeu pentru 
sufletele ce ne-au fost încredinţate, subliniem faptul că civilizaţia contemporană nu 
numai că se secularizează fulgerător, ci foarte adesea se conduce în dezvoltarea ei 
de idei potrivnice lui Dumnezeu, luptătoare împotriva lui Dumnezeu. Consecinţa 
acestui fapt este folosirea unor mijloace necunoscute până acum de distrugere în 
masă, terorismul internaţional, propaganda desfrâului şi a violenţei prin mijloace de 
informare în masă, amestecul silnic în taina vieţii ş.a. Lumea occidentală de astăzi, 
cu toate că vorbeşte neîncetat de libertate şi dezvoltare liberă, în realitate, prin felul 
ei de viaţă, îl face pe om rob absolut al patimilor şi dorinţelor păcătoase. Putregaiul 
duhului antihristic pătrunde tot mai activ în viaţa noastră de zi cu zi, prin intermediul 
impunerii îndârjite a valorilor occidentale: idolul vieţii confortabile, încrederea de 
sine, îngăduinţa a toate ş.a. Potrivit Apocalipsei, la vremea orânduită, acest proces 
se va încheia cu venirea antihristului pe tron şi cu despărţirea multor credincioşi de 
harul lui Dumnezeu, din cauza acceptării de către aceştia a peceţii ucigătoare a celui 
rău, căci aşa cum, după cuvintele Sfântului Ioan Gură de Aur, înainte de potopul 
lumii omenirea s-a înecat (cufundat) în păcate, aşa şi la sfârşitul istoriei oamenii, mai 
întâi, se vor umple de duhul antihristului, iar apoi vor primi pecetea lui. 
Acum, în rândul multor credincioşi care aparţin Bisericii Ortodoxe a Ucrainei, 
mare tulburare a pricinuit intenţia structurilor de conducere ale Ucrainei de a 
introduce în ţară o codificare generală, conform hotărârii cabinetului de miniştri al 
Ucrainei „Despre măsurile legate de introducerea numerelor de identificare pentru 
persoane fizice", din 6 noiembrie 1997. Un număr considerabil de mare de creştini 
ortodocşi este înclinat (şi nu fără motiv) să vadă în aceasta împlinirea prorocirilor 
din Apocalipsă legate de pecetea antihristului şi ajung să privească numărul de 
identificare ca „numărul fiarei", la care s-a referit Sfântul Apostol şi Evanghelist 
Ioan Teologul (Apoc. 13, 17-18). 

Deja de acum nu este greu să ne imaginăm posibilele consecinţe ale codificării 
tuturor locuitorilor ţării. Căci, ca urmare a codificării şi mai apoi a creării de baze de 
informaţii despre toţi cetăţenii, se va ajunge la o creştere uriaşă a controlul asupra fiecărei 



persoane în parte. Iar mai târziu, unificarea sistemelor computerizate de control la 
nivel internaţional va crea toate condiţiile pentru apariţia structurilor de conducere 
suprastatală, care se pot transforma în „guvernul mondial" profeţit în prorociri. 
Acesta ar fi ultimul pas către realizarea deplină a perspectivelor eshatologice 
(desfăşurarea evenimentelor din perioada de la sfârşitul istoriei omenirii), descrisă 
de Sfântul Apostol şi Evanghelist Ioan Teologul, căci, în cazul în care se ajunge la 
realizarea unui astfel de aparat de control total al omenirii, lesne se va ajunge şi la 
realizarea împărăţiei lui antihrist. 

Dar, pe lângă aceasta, este important să nu uităm că pecetea lui antihrist va încheia 
numai procesul de lepădare de Dumnezeu şi de harul Său, care se întâmplă astăzi în 
chip tainic în adâncul inimilor oamenilor. Tocmai în acest caz al numărului individual 
de identificare, care va fi atribuit fiecărui om şi introdus spre ajutorul şi pus asupra 
lui cu ajutorul unei tehnologii care „nu poate fi îndepărtată", de aceea poate deveni 
„pecetea lui antihrist". La sfârşit, omul se va afla în faţa unei dileme: fie să accepte codul, 
fără de care existenţa sa în societate ar deveni imposibilă, fie să-l refuze, şi în felul acesta 
să iasă în afara graniţelor lui antihrist şi astfel să fie supus persecuţiilor, adică în ordinea 
evenimentelor ce vor veni, care este descrisă în Apocalipsa Sfântului Apostol Ioan Teologul. 
Sfântul Sinod al Bisericii Ortodoxe a Ucrainei, cercetând sub toate aspectele 
problema introducerii numerelor de identificare, şi care, la porunca sa, a fost studiată 
(cercetată) în cadrul şedinţei lărgite a Comisiei Teologice sinodale la care, pe lângă 
membrii acesteia, au participat şi experţi în sisteme de computere, economişti, 
persoane de conducere din administraţia fiscală a statului precum şi stareţi, vicari 
şi clerici din mănăstiri cunoscute şi alţi clerici cu autoritate, a ajuns la concluzia 
că, la momentul actual, ar fi premature şi nejustificate declaraţii categorice cum că 
creştinii ortodocşi sunt siliţi să primească pecetea antihristului, 
în primul rând, conform învăţăturii Sfinţilor Părinţi, pecetea Antihristului va fi 
universală pentru întreaga omenire. Astăzi însă, prin mila lui Dumnezeu, poporul 
nostru încă nu s-a cufundat în familia secularizată a popoarelor Occidentale, iar 
cărţile noastre de identitate şi numerele de identificare sunt deocamdată prevăzute 
numai pentru utilizare internă. 

In al doilea rând, codificarea în sine, în afara oricărui context, nu poate să fie 
calificată ca acţiune antihristică. 

Insă, fiecare creştin ortodox are dreptul să decidă pentru sine: dacă poate să primească 
un astfel de cod. în legătură cu aceasta, nemicşorând vigilenţa credincioşilor, socotim 
că primirea acestor numere de identificare încă nu înseamnă trădarea lui Hristos 
şi, din această cauză, încă nu înseamnă primirea „semnului lui Antihrist". Sfânta 
Biserică, la vremea potrivită, va ridica glasul său şi va atrage atenţia şi îi va feri pe 
fii săi credincioşi de păcate pierzătoare (de neîndreptat), 
înţelegând în felul acesta că introducerea codificării care se propune astăzi în 



Ucraina nu o putem identifica cu punerea „peceţii lui Antihrist", Biserica ortodoxă 
a Ucrainei nu poate în acelaşi timp să nu-şi exprime îngrijorarea sa profundă 
din cauza posibilelor consecinţe ale acestui pas, chiar dacă acesta ar fi şi într-o 
perspectiva îndepărtată. Biserica cheamă autorităţile statului să abordeze cu măsură 
şi bun simţ rezolvarea unei chestiuni atât de importante precum este introducerea 
numerelor de identificare, care, printre altele, poate duce şi la destabilizarea 
societăţii şi pierderea încrederii poporului în autorităţi. 

Facem un apel către organele de resort ale statului ca pentru credincioşii ortodocşi 
din Ucraina să se elaboreze un sistem alternativ de impozitare şi înregistrare a 
persoanelor fizice şi a organizaţiilor religioase, care să nu fie discriminatoriu, 
precum şi dreptul la libera alegere a sistemului de plată a impozitelor pentru toţi 
cetăţenii, ca în nici un caz să nu fie obligaţi să primească numărul de identificare, 
care, faţă de toate celelalte, îl depersonalizează pe om, practic îl lipseşte de nume şi 
prenume la nivelul vieţii sociale şi cetăţeneşti, distrugându-i demnitatea şi ducând 
la atingeri ale drepturilor şi libertăţilor sale. In orice caz, dacă sunt respectate 
convingerile religioase ale cetăţenilor, fiecărui credincios trebuie sa i se dea dreptul 
să poată refuza primirea codului în care se va găsi unul şi mai multe cifre de „6". 
Rugăm autoritatea statului să nu amendeze penal sau administrativ pe aceia 
dintre credincioşii Bisericii noastre care nu ar voi să primească deloc numărul de 
identificare. 

Reamintim tuturor fiilor credincioşi ai Sfintei Maicii - Biserica despre legământul 
apostolesc: „ Nu iubiţi lumea, nici cele ce sunt în lume. Dacă cineva iubeşte lumea, 
iubirea tatălui nu este întru el; pentru că tot ce este în lume, adică pofta trupului şi 
pofta ochilor şi trufia vieţii nu sunt de la tatăl, ci sunt din lume. Şi lumea trece şi 
pofta ei, dar cel ce face voia lui Dumnezeu rămâne în veac" (I Ioan 2, 15-17). 
Aşadar, „privegheaţi şi vă rugaţi ca să nu intraţi în ispită" (Matei 26, 41), căci „nu 
ştiţi nici ziua, nici ceasul în care va veni Fiul Omului" (Matei 25,13). 
„Iar Dumnezeul a tot harul care v-a chemat la slava Sa cea veşnică întru Hristos 
Iisus, El însuşi după ce veţi suferi puţină vreme vă va aduce la desăvârşire, vă 
va întări, vă va împuternici, vă va face neclintiţi. A lui fie slava şi puterea în vecii 
vecilor. Amin!" (I Petru 5, 10-11). 



Mitropolit al Kievului şi întregii Ucraini, Vladimir împreună cu membrii 
Sfântului Sinod în „Ruski dom" nr. 10 din 1998 



PASTORALA CĂTRE CREDINCIOŞI 
A SFÂNTULUI SINOD AL BISERICII ORTODOXE A UCRAINEI 

(Patriarhia Moscovei) 

Sfântul Sinod a Bisericii Ortodoxe a Ucrainei neîncetat ostenindu-se să înveţe 
ştiinţa sănătoasă a credinţei ortodoxe şi mustrând pe cei care se împotrivesc (Tit 1,9) 
luând aminte la serioasa şi îndelungata tulburare a poporului bisericesc ortodox 
şi având pastoral în vedere neliniştea bunului cuget al multor cetăţeni ai patriei 
noastre cu prilejul problemei pricinuită de problema numerelor de identificare, 
socoteşte ca fiind sfânta sa datorie de a cerceta din nou această chestiune şi de a se 
adresa fiilor săi duhovniceşti, cetăţenilor Ucrainei şi autorităţilor ei cu următorul 
comunicat: 

Problema introducerii numerelor de identificare a fost şi mai înainte, nu o dată 
tema unui studiu detaliat al cărui rezultat au fost hotărârile Sfântului Sinod al 
sfintei noastre Biserici, a căror importanţă şi neschimbare o întărim încă o dată. 

Totuşi, împrejurări noi au făcut necesar să dăm câteva lămuriri, datorită adâncirii 
conceptelor acestei tematici, în contextul dimensiunii eshatologice a credinţei 
noastre (adică ceea ce priveşte soarta Bisericii şi a fiilor ei în vremurile din urmă, 
înainte de sfârşitul lumii). Credinţa noastră, întemeiată pe mărturiile istorice a 
Sfintelor Scripturi şi Simbolul Credinţei despre venirea lui Hristos şi biruinţa sa 
mântuitoare, este îndreptată către viitor, către evenimentul celei de-a doua veniri 
întru slava lui Hristos, după care se va naşte cer nou şi pământ nou. A doua venire 
este împlinirea credinţei creştine, fără de care creştinismul îşi pierde sensul. De aceea 
aşteptarea celei de-a doua veniri durează de-a lungul întregii vieţi a Bisericii şi a 
teologiei ei. Apostolul Pavel spune că de fiecare dată când slujim Sfânta Euharistie 
declarăm moartea Domnului „până ce se va întoarce" (I Corinteni 11,26). în fiecare 
zi, citind Simbolul credinţei noi mărturisim credinţa în venirea lui Hristos pe care 
o aşteptăm cu credinţă şi viaţa veacului ce va să vie. 

Eshatologia, ca întâmplare reală în viitor, este prezentă în viaţa noastră de astăzi 
împlinind-o cu nădejde şi sens creştin. De aceea ea nu trebuie privită, cercetată 
unilateral, adică ca o temă care nu priveşte existenţa noastră de acum, dar, pe de 
altă parte nu poate fi acceptată ca parte a alegerii personale a fiecărui creştin, ca 
ceva cu totul particular. Deoarece grija pentru soarta viitoare a lumii este firească 
fiecărui credincios, căci este legată de soarta sa personală. 

Şi totuşi, realitatea aşteptării vieţii viitoare şi a celei de-a doua veniri ca eveniment, 
presupune şi realitatea istorică a tuturor manifestărilor legate de ea. A doua venire 



a lui Hristos va fi precedată de manifestări şi de stăpânirea de scurtă durată a lui 
Antihrist, care va dori să ia locul lui Hristos Dumnezeu, şi va pretinde pentru sine 
cinstiri care se cuvin numai lui Dumnezeu. Aceia care-1 vor primi ca Dumnezeu 
vor primi semnul său (pecetea lui Antihrist) (Apocalipsă 13,16-17), care le va da 
posibilitatea să locuiască în spaţiul care temporar va fi controlat de Antihrist. Iar 
cine va rămâne credincios lui Hristos şi nu se va închina lui Antihrist, va fi lipsit de 
toate drepturile, şi la sfârşitul vremurilor, chiar şi de darul sfânt a lui Dumnezeu - 
viaţa. De împărăţia lui Antihrist în viitor sunt legate două chestiuni a căror rădăcini 
sunt în prezent: noţiunea de semn, pecete şi drepturile şi libertăţile persoanelor. 

Primirea semnului lui Antihrist presupune închinarea conştientă în faţa lui ca lui 
Dumnezeu. Pentru unii aceasta va fi de bună voie, pentru alţii silită, dar în ambele 
cazuri va fi conştientă. Pecetea (în sine) este mijlocul tehnic care va da posibilitatea 
existenţei în lumea supusă lui Antihrist şi fără închinarea înaintea lui (a semnului), 
acesta nu are nici o putere reală mistică asupra omului. Şi totuşi, împărăţia lui 
Antihrist nu va fi posibilă fără bază tehnică corespunzătoare, cu ajutorul căreia el 
va încerca să-şi îndeplinească scopul. 

In legătură cu aceasta orice limitare, chiar şi previzibilă a drepturilor şi libertăţilor 
politice şi economice ale cetăţenilor cu ajutorul mijloacelor tehnice, în înţelegerea 
creştină lineară a timpului orientat către sfârşitul său, dobândesc (capătă) 
dimensiunea sa eshatologică nu pot să nu tulbure cugetul membrilor Bisericii, 
astfel încât să se pună întrebarea: cu ce scop face aceasta? Problema drepturilor şi 
libertăţilor în cazul acesta nu poate fi o problemă privată a credinciosului. 

Procesul actual de codificare a cetăţenilor atinge nemijlocit caracterul activ 
politic şi economic al cetăţeanului. Se introduc forme care au înrudire tipologică 
cu limitările vremurilor apocaliptice. Pe lângă aceasta tot timpul se ignoră şi se 
blochează metode reale de realizare a funcţiei statului de regularizare şi control în 
zona economiei publice şi activităţii politice, ceea ce trezeşte în credincioşi paralele 
apocaliptice. 

Problema drepturilor şi libertăţilor în cazul acesta nu poate fi o problemă privată 
a credinciosului. Procesul actual de codificare a cetăţenilor atinge nemijlocit 
activismul politic şi economic al cetăţeanului. Se introduc forme care au înrudire 
tipologică cu limitările vremurilor apocaliptice. Pe lângă aceasta se ignoră tot 
timpul şi se blochează metode reale de realizare a funcţiei statului de regularizare 
şi control în zona economiei publice şi a activităţii politice, ceea ce trezeşte în 
credincioşi paralele apocaliptice. 

In ochii credincioşilor, în cursul evenimentelor de astăzi, putem observa anumite 



semne eshatologice. în acelaşi timp, având trebuinţă de trezvie nu trebuie să 
înţelegem aceste semne ca fiind chiar evenimentele sfârşitului lumii. De aceea 
cei care au acceptat numerele de identificare, de bunăvoie sau siliţi, nu trebuie să 
privească acest lucru ca lepădare de credinţă. Pe de altă parte, cei care conştienţi de 
aceasta nu vor să primească codul nu trebuie siliţi să o facă, ci în cazul refuzului faţă 
de acestea din pricina sensibilităţii de credinţă să nu fie numiţi fanatici şi sectari. 

Deoarece în contextul Apocalipsei dumnezeieşti ni se arată călăuzire eshatologică 
şi caracterul primejdios, sub toate aspectele, al controlului tehnic al persoanei 
nu putem să fim indiferenţi faţă de introducerea acestora în casele noastre, unde 
Domnul ne-a rânduit să vieţuim şi în ţările pe care ni le-a lăsat prin părinţii noştri. 
Dumnezeu care toate le cârmuieşte pentru fiii Săi buni a rânduit astfel încât 
mijloacele tehnice de astăzi, indiferent de atitudinea (raportarea) polisemantică faţă 
de ele, pot, în chip minunat (surprinzător) să servească la rezolvarea problemelor 
statului într-un mod mulţumitor pentru creştini. Dar pe lângă aceasta, puterea 
statului, declarându-şi ataşamentul faţă de noile standarde politice, trebuie să se 
comporte (raporteze) cinstit şi responsabil la simţămintele cetăţenilor săi. 

Construirea noii societăţi democratice este, de fapt, construirea societăţii cetăţenilor, 
care recunoaşte real şi nu mitic, puterea aceloraşi cetăţeni care o constituie. De 
aceea, misiunea (sarcina) autorităţilor executive constă în rezolvarea problemelor 
cetăţenilor, care au puterea reală, pe care au delegat-o statului. Fiecare încercare a 
funcţionarilor statului de a obliga cetăţenii să primească hotărârile sale, în orice 
chestiune, pretextând (invocând) oarecare motive, părut importante, este potrivnică 
nemijlocit conceptului de stat cetăţenesc. Rezultatul este nu progres, ci rămânere 
pe loc. Autorităţile trebuie să găsească o modalitate să rezolve problemele şi nu 
să blocheze rezolvarea acestora, mai cu seamă când este vorba de oameni liberi, 
despre drepturile şi libertăţile sfinte şi de Dumnezeu date ale oamenilor. 

Refuzul reprezentanţilor autorităţilor de resort de a trece la un model alternativ de 
reglementare a activităţii economice ale cetăţenilor (mai cu seamă în legătură cu 
plata impozitelor), sau rezolvarea cu abilitate a problemelor din jurul introducerii 
acestora, pe drept cuvânt este privită ca încălcare a principiilor fundamentale 
ale democraţiei şi iresponsabilitate faţă de popor. în contextul religios astfel de 
acţiuni ale autorităţilor capătă o dimensiune apocaliptică, ceea ce poate fi apreciat 
ca o acceptare conştientă sau nu a bazei tehnice care favorizează înstăpânirea lui 
antihrist. O astfel de poziţie a autorităţilor în viitor nu va contribui la scăderea 
tensiunii în societate, nici nu va oferi membrilor ei astăzi atât de necesara stabilitate 
şi nădejde că viaţa se va îmbunătăţi. 

Ne adresăm tuturor oamenilor de bună credinţă din Ucraina să facă tot ceea ce 



le stă în putinţă ca să nu se ridice obstacole în calea întâlnirii dintre autorităţi şi 
credincioşi. 

Chemăm încă odată cu stăruinţă reprezentanţii tuturor organelor de conducere 
să ajute la realizarea drepturilor legale garantate credincioşilor de a vieţui şi de-şi 
îndeplini datoria lor cetăţenească în conformitate cu convingerile lor religioase, 
şi mai cu seamă operaţiile financiare să se realizeze fără identificarea prin număr, 
precum şi să nu permită impunerea universală a numărului de identificare în toate 
aspecte vieţii oamenilor. 

De asemenea, rugăm autorităţile să elaboreze un mecanism prin care credincioşii 
care mai înainte au primit acest număr de identificare să poată renunţa la el, 
deoarece socotesc că nu pot să-1 folosească din pricina convingerilor lor religioase 
şi să aibă posibilitatea să îşi desfăşoare activitatea economică în cadrul unui sistem 
alternativ de plată, precum şi aceia care nu au primit deloc aceste numere. 

Pe credincioşi îi chemăm, după cuvintele Sfântului Apostol Pavel: „să nu şovăie şi 
să nu se tulbure nici cu duhul, nici în cuvânt. . .ca şi cum ar fi venit ziua lui Hristos" 
(2 Tesaloniceni 2,2) 



întâistătătorul Bisericii Ortodoxe a Ucrainei, Fericitul Mitropolit al 

Kievului şi a întregii Ucraine, Vladimir împreună cu membrii Sfântului 

Sinod la Lavra Kievo-Pecerska, 29 decembrie 2003 




RESPECTAŢI SIMŢĂMINTELE CREDINCIOŞILOR SI STĂRUIŢI ÎN 
TREZVIE, MODUL DE GÂNDIRE AL CREŞTINULUI. 

Declaraţia Sfântului Sinod al Bisericii Ortodoxe Ruse 

în ultimul timp, în Rusia şi într-o serie de alte ţări ale Federaţiei Ruse, se fac demersuri 
în ce priveşte organizarea colectării de informaţii despre cetăţeni, informaţii care 
vor fi depozitate în sistemele computerizate ale statului. Acest lucru este explicat 
prin necesitatea punerii în ordine a plăţii impozitelor, precum şi prin dorinţa de 
înlesnire a relaţiilor financiare dintre cetăţeni şi structurile administrative. 

Printre altele, cetăţenilor din anumite regiuni au început să li se elibereze imediat 
cârduri electronice, cu ajutorul cărora se vor realiza plăţi către organele administrative 
locale şi care va deveni baza pentru extinderea ajutorului social şi medical, cu privire 
la returnarea banilor pe care cetăţenii i-au dat statului sub formă de impozite. Ştirea 
a suscitat nelinişte printre credincioşii ortodocşi. Aceştia se temeau de controlul total 
al autorităţilor asupra vieţii private şi sociale a omului, precum şi de lipsa oricărui fel 
de control social al informaţiilor care se pot găsi pe aceste cârduri. 

Fiecărei persoane aflată în câmpul muncii i se va atribui, la cererea sa, un cod fiscal 
individual. Mulţi creştini, care cinstesc cu sfinţenie numele primit la Sfântul Botez, 
socotesc că este nedemn să ceară statului să le dea un «nume nou» sub forma de 
număr. 

O altă chestiune la fel de importantă cu care ni se adresează credincioşii este 
problema simbolisticii folosită la înregistrarea cetăţenilor. în unele documente se 
află sau se va afla un cod de bare - cifre sub formă de linii de diferite grosimi. 
Fiecare dintre aceste coduri conţine în sine trei linii separate (izolate) care coincid 
grafic cu simbolul corespunzător numărului „6". în felul acesta, în codul de bare, 
prin decizia creatorilor sistemului internaţional de marcare a lui, conţine numărul 
666 pomenit în cartea Apocalipsei Sfântului Ioan Teologul, ca fiind numărul 
antihristului (Apocalipsa 13, 16-18), şi din aceasta cauză este folosit de sectele 
sataniste, spre ofensarea Bisericii şi a creştinilor. 

Mulţi experţi în computere ne încredinţează că: nu a existat nici o nevoie pentru 
folosirea etichetelor pentru cifra "6", în linii separate. Din aceasta se poate trage 
concluzia: în mod conştient sau inconştient, oamenii care au elaborat sistemul global 
al codurilor de bare cu largă aplicare astăzi în statistici, comerţ, evidenţa mişcării 
mărfurilor si în multe alte sfere au ales un simbol ofensator şi pricinuitor de tulburare 
pentru creştini, care, cel puţin, pare o batjocură obraznică. îngrijorarea cauzată de 
această problemă a fost exprimată de multe comunităţi ortodoxe din lume, printre 



care şi de către Biserica Ortodoxă Greacă. Cercetând întreaga complexitate a 
problemei, Sfântul Sinod, în pofida acestui lucru, se adresează păstorilor şi turmei 
cu apelul de a păzi trezvia creştină, chipul de cugetare ortodox. 

Tulburarea pe care o pricinuieşte în rândul vostru acţiunile autorităţilor statului 
este împărtăşită cu voi şi de ierarhia bisericească, căci, până la urmă, este vorba 
de apărarea drepturilor credincioşilor de a vieţui în acord cu propriile convingeri 
religioase. De asemenea, dorim să facem limpede cunoscut: nu trebuie să ne 
temem de simboluri şi semne exterioare, căci nici o ispită a vrăjmaşului sufletelor 
oamenilor nu este în stare să biruiască harul lui Dumnezeu, care se află din 
belşug în Sfânta Biserică. Nimeni şi nimic nu poate sa clintească credinţa omului 
care petrece cu adevărat în Hristos şi care se împărtăşeşte cu Sfintele Taine ale 
Bisericii. Sfântul Apostol Petru scrie: «Şi cine vă va face vouă rău, dacă sunteţi 
plini de râvnă pentru bine? Dar de veţi şi pătimi pentru dreptate, fericiţi veţi fi. 
Iar de frica lor să nu vă temeţi, nici să vă tulburaţi. Ci pe Domnul, pe Hristos, să- 
L sfinţiţi în inimile voastre şi să fiţi gata totdeauna să răspundeţi oricui vă cere 
socoteală despre nădejdea voastră». (I Petru 3, 13-15). Unii preoţi au inclus din 
proprie iniţiativă problema acceptării numărului fiscal în rândul problemelor care 
se pun la spovedanie, punând refuzul înregistrării fiscale drept condiţie a primirii 
la Sfânta împărtăşanie. Celor care încearcă să lege numerele de identificare de 
pecetea lui antihrist le reamintim că, în predania Sfinţilor Părinţi, o astfel de pecete 
este înţeleasă ca semn, care întăreşte (confirmă) lepădarea conştientă de Hristos. 
Conform cuvintelor lui Ipolit Romanul, această pecete va glăsui: «Ne lepădăm 
de Ziditorul cerului şi al pământului, mă lepăd de Botez; mă lepăd de toată 
slujirea lui Dumnezeu şi sunt de acord cu tine şi cred în tine». La fel spune şi 
cuviosul Nil Izvorâtorul de Mir: «Pe pecete vor sta scrise următoarele: «Eu sunt 
al tău» - «Da, tu eşti al meu». In pofida acestei predanii, oamenii, uneori, susţin 
că acţiunea tehnologică poate, pesemne, să provoace o întorsătură în cele mai 
ascunse adâncimi ale sufletului omenesc, ducându-1 la uitarea lui Hristos. O astfel 
de superstiţie se deosebeşte de tâlcuirea ortodoxă a Apocalipsei Sfântului Ioan 
Bogoslovul, conform căreia «semnul fiarei» se pune celor care cred de bunăvoie în 
ea (fiara) «numai pentru minunile ei mincinoase» (Sfântul Ioan Hristostomul). Nici 
un semn extern nu tulbură sănătatea duhovnicească a omului dacă nu se face ca 
urmare a trădării de bunăvoie (conştiente) a lui Hristos şi batjocorirea credinţei. 

Spunând acestea în numele turmei noastre, ne adresăm concomitent autorităţilor, 
reamintind toate motivele de îngrijorare si nedumerire menţionate. 

Biserica se raportează cu înţelegere la tendinţele de desăvârşire a modului de 
colectare a taxelor (impozitelor), deoarece de aceasta depinde în mare măsură 



bunăstarea oamenilor, mai întâi de toate a celor săraci, bolnavi şi bătrâni. De 
asemenea, salutăm încercările de înlesnire a accesului cetăţenilor la ajutorul social 
şi alte beneficii pe care statul i le oferă, căci cunoaştem câte sunt dificultăţile care 
însoţesc acest acces. 

Pe de altă parte, Sfântul Sinod reaminteşte statului: potrivit dreptului normativ 
internaţional, şi printre altele - Constituţia Rusiei, strângerea, păstrarea şi utilizarea 
informaţiei despre viaţa privată a persoanelor fără acordul acestora nu este permisă 
(art. 24). Răspunzând apelului turmei neliniştite a Bisericii noastre, îi chemam pe 
cei care deţin puterea să se aplece serios asupra cererii noastre. Ne îngrijorează, 
printre altele, imposibilitatea accesului cetăţenilor la informaţiile despre ei, care 
pot fi păstrate în seifuri electronice de către organele fiscale şi de către alte instituţii 
administrativ-financiare, precum şi posibilitatea ca aceste informaţii să fie folosite 
în dauna oamenilor. 

Găsim ca fiind important oferirea posibilităţii credincioşilor de a nu se declara ca 
depunători de cereri de eliberare a unui număr fiscal individual. 

Facem apel către autorităţile Rusiei şi ale altor ţări din Federaţia Rusă unde numărul 
locuitorilor ortodocşi este dominant - să se pună problema refuzului simbolurilor 
hulitoare din codul de bare, şi schimbarea în sistemul internaţional de tipărire a 
respectivelor semne. 

însă, dacă aceasta nu se poate realiza, socotim că este necesar crearea unui limbaj 
electronic naţional alternativ. Mai există încă o circumstanţă existenţială. Curând, 
oamenii care nu deţin cod fiscal sau cârd de plastic se pot afla în situaţia să le 
fie practic refuzată posibilitatea primirii ajutorului social şi chiar medical. Dacă 
se va întâmpla aşa ceva, vor apărea toate motivele posibile de suspiciune faţă de 
principiul egalităţii în drepturi a cetăţenilor şi cu privire la libertatea de conştiinţă 
- principii pe care le propagă atât de activ civilizaţia modernă. 

Tocmai de aceea noi insistăm pentru necesitatea existenţei unui sistem alternativ 
de evidenţă a populaţiei şi oferirea aceloraşi servicii sociale, medicale, de asigurare 
şi alte tipuri de servicii. 

Biserica nu poate să nu-şi ridice glasul în apărarea libertăţilor oamenilor. Căci 
pentru unitatea duhovnicească a societăţii este de o importanţă excepţională 
ca credincioşii să nu se simtă cetăţeni de mâna a doua, ca să nu vadă în stat un 
prigonitor şi batjocoritor al credinţei. Creştinii ortodocşi ale căror autorităţi impun 
acceptarea documentelor cu număr, care sunt cunoscute prin răutatea lor, nu va 
aduce pagubă sufletului său. Dar, în acelaşi timp, el va trebui iarăşi, ca şi în vremea 
prigoanei, să facă diferenţa dificilă dintre Patrie şi stat. Adevărata pocăinţă pentru 



crimele săvârşite în veacul al XX-lea împotriva credincioşilor se va împlini atunci 
când statul va respecta permanent simţămintele credincioşilor şi atunci când nu se 
va implica în chestiunea conştiinţei omului, din nici un motiv: politic, economic, 
ideologic sau poliţienesc. 

Rugându-ne pentru Rusia şi alte ţări unde se află păstoriţii noştri, nădăjduim că 
autorităţile nu vor rămâne indiferente în faţa durerii milioanelor de creştini. Iar 
slujitorilor lui Hristos şi turmei noastre le adresăm cuvintele apostolului Pavel: 
«Iar Dumnezeul răbdării şi al mângâierii să vă dea vouă a gândi la fel unii pentru 
alţii, după Iisus Hristos» (Rom. 15, 5). 




întâmpinarea episcopului jiciei preasfinţitul hrisostom 
către sfântul sinod arhieresc al bisericii ortodoxe 

SÂRBE 

în legătură cu pericolul pentru libertatea omenească pe care îl comportă 
nou introdusa Lege a documentelor de identitate 



Anunţăm pe fraţii Arhierei că Parlamentul Republicii Serbia a adoptat noua Lege a 
documentelor de identitate care este foarte periculoasă şi schimbă natura politicii 
şi permite supravegherea totalitară a statului asupra fiecărui cetăţean al său în 
toate aspectele vieţii personale, şi prin asta calcă în mod inadmisibil darul lui 
Dumnezeu cel mai de preţ pe care El 1-a făcut oamenilor, libertatea personală. 

La timp, înainte de adoptarea acestei Legi, noi ne-am adresat Sfântului Sinod 
Arhieresc atenţionându-1 asupra următoarelor: 

-noua Lege a documentelor de identitate este adoptată fără o dezbatere publică 
încălcând un paragraf întreg de convenţii mondiale şi europene despre drepturile 
omului, iar după natura sa o astfel de lege este anti - creştină şi anti - ortodoxă; 

-Sinoadele Patriarhiei Moscovei, Arhiepiscopiei Atenei, Bisericii Ucrainiene (ce ţine 
de Patriarhia Moscovei) precum şi Chinotita Sfântului Munte Athos au luat poziţii 
oficiale, iar Arhiepiscopia Atenei a reuşit să oprească o astfel de lege în Grecia, 
cerând stipularea dreptului de alegere al tipului de document de identitate; 

-Formarea unei baze centrale de date care poate conţine cazierele, fişele medicale 
personale, datele despre situaţia şcolară şi formarea profesională, datele despre 
situaţia contului bancar şi datele din Libretul militar, înseamnă crearea unui 
lagăr invizibil, iar posibilităţile de manipulare şi rea întrebuinţare a datelor sunt 
nelimitate. 

Pe lângă acestea, Documentul electronic de identitate este un document pe care 
cel care îl deţine nu ştie ce scrie în el. Precum în vremea lui Nero şi Caligula, când 
sentinţa pecetluită se aducea personal călăului. Sfântul Sinod a primit scrisoarea 
noastră dar nu s-a pronunţat, lucru ce ar fi putut influenţa votul în Parlament. 

De aceea, îi rugăm pe fraţii Arhierei să se pronunţe soborniceşte şi să atenţionăm 
Guvernul Serbiei asupra următoarelor: 

- pericolul de strângere şi stocare a datelor despre viaţa personală a oamenilor, mai 
ales despre convingerile religioase şi politice, despre sănătate, persoane cunoscute, 
călătorii, ş.a.; 



- nedreptatea de a identifica un om de la depărtare fără ştiinţa lui, mai ales în 
locurile unde el nu este dator să se prezinte; 

- dreptul fiecărui om liber să ştie ce fel de informaţii se află în dosarul lui electronic, 
precum şi faptul că lista datelor care se păstrează trebuie să fie clar definită; 

-mijloacele de identificare a omului nu trebuie să dăuneze sănătăţii lui, să înjosească 
cinstea şi demnitatea lui; 

- nu trebuie folosite mijloacele de identificare ce ţin de trupul uman; 

-în nici un caz nu trebuie înfiinţată o bază de date centralizată, din cauza posibilităţii 
intrării în sistem a unor persoane rău intenţionate, precum şi a serviciilor secrete 
străine; 

- este fundamental să se introducă dreptul de alegere a documentelor de identitate 
pentru cei care, din motive religioase sau alte motive umane, nu vor să primească 
buletine electronice. 

Dacă va exista bunăvoinţă, Guvernul poate anula consecinţele negative ale legii 
adoptate. Menţionăm că această problemă este studiată din diferite perspective, 
că în acest sens este consultat şi un grup de experţi şi că, încă în data de 26 Martie 
2005, cu binecuvântarea noastră, este susţinut „Apelul de la Jicea al experţilor" 
care este cunoscut publicului de specialitate şi politicienilor, şi pe care îl ataşăm ca 
anexă la această scrisoare destinată fraţilor Arhierei. 

Credincios Sfântului Sinod Arhieresc, 
Episcop al Jicei, Hrisostom 




CĂTRE SFANŢUL SINODUL ARHIERESC 
AL BISERICII ORTODOXE SÂRBE 

Belgrad, 2006 



Sfântul Sobor Arhieresc, în adunarea sa, a hotărât următoarele: 

„Este de datoria Sfântului Sinod Arhieresc să intervină în mod corespunzător pe 
lângă organele abilitate ale Republicii Serbia ca legea de curând votată în Parlament 
privind documentele de identitate să nu fie pusă în practică." 

Cu cinste anunţăm Sfântul Sinod Arhieresc de această hotărâre a Sfântului Sobor 
Arhieresc, pentru a lua la cunoştinţă şi a duce la bun sfârşit această lucrare. 

Către Sfântul Sinod Arhieresc credincios în Hristos, 

Preşedintele Sfântului Sinod Arhieresc 

şi Patriarh al Serbiei 

Pavle 




